Diari Oficial de la Generalitat Valenciana


Sumari del DOGV 3710, del 16-03-2000 (2000/2026)

RESOLUCIÓ de 10 de març de 2000, de la Direcció General de l’Esport de la Conselleria de Cultura, Educació i Ciència, per la qual es convoca la Campanya d’Activitats Nàutiques de la Generalitat Valenciana A la Mar 2000.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3710

Data del DOGV
:   16-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2026


Data del document
:   10-03-2000

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * oci
    * ajuda pública
    * mar
    * jove
    * promoció cultural
    * esport

RESOLUCIÓ de 10 de març de 2000, de la Direcció General de l'Esport de la Conselleria de Cultura, Educació i Ciència, per la qual es convoca la Campanya d'Activitats Nàutiques de la Generalitat Valenciana A la Mar 2000. [2000/X2026]
  
D'acord amb el que es disposa en l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, per la qual cosa incumbix a esta a través de la Conselleria de Cultura, Educació i Ciència l'ordenació, programació i planificació de l'activitat esportiva en la nostra Comunitat, per mitjà del foment i la promoció de la pràctica esportiva.
  
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article tres, punt i) de la qual establix com una línia general d'actuació l'especial atenció als esports relacionats amb la mar, es considera necessària la promoció, ajuda i foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.
  
El Decret 86/1119, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura, Educació i Ciència, atribuïx en l'article 23.1 a la Direcció General de l'Esport la funció de promoure, fomentar i generalitzar l'hàbit de la pràctica esportiva entre tota la població, amb especial atenció a l'esport en l'edat escolar.
  
D'acord amb estes competències legals i amb la intenció de complir els objectius mencionats de promoció i foment de les activitats relacionades amb la mar, la Generalitat Valenciana a través de la seua Direcció General de l'Esport ha organitzat anualment des de 1985 campanyes de promoció de les activitats nàutiques esportives.
  
Per això, per al present any, resolc:
  
Primer
  
Convocar la Campanya d'Activitats Nàutiques de la Generalitat Valenciana A la Mar 2000, dirigida a l'ensenyança dels esports nàutics i al coneixement, conservació i respecte del medi ambient.
  
Segon
  
Les activitats es realitzaran en les Escoles de la Mar de Burriana i Benicàssim i en la goleta Tirant Primer, propietats de la Generalitat Valenciana, i en aquelles altres escoles que en el present any puguen incorporar-se a esta campanya, que s'estructura en les següents modalitats:
  
Escoles de la Mar Goleta Tirant Primer
  
Un dia en la mar
  
Cap de setmana Baptisme de Mar
  
Escolar Cap de setmana
  
Estiu Activitats especials
  
Activitats especials
  
Tercer
  
Aprovar les bases per què es regirà la present convocatòria, que figuren com a annex I de la present resolució.
  
Quart
  
La Direcció General de l'Esport es reserva el dret de modificar el programa d'activitats adaptant-lo a la demanda o a l'interès públic, incorporar noves escoles o activitats, així com suspendre alguna de les activitats oferides, si circumstàncies de qualsevol tipus impediren el normal desenrotllament d'estes.
  
Quint
  
La present resolució entrarà en vigor l'endemà de la seua signatura.
  
Sext
  
Contra esta resolució, que no esgota la via administrativa, els interessats podran interposar recurs d'alçada davant del conseller de Cultura, Educació i Ciència, en el termini d'un mes a partir de la publicació en el Diari Oficial de la Generalitat Valenciana.
  
València, 10 de març de 2000.- El director general de l'Esport: Gonzalo Morell Noguera.
  
Annex I
  
Bases per què es regirà la campanya d'activitats nàutiques de la Generalitat Valenciana A la Mar 2000.
  
La Campanya d'Activitats Nàutiques de la Generalitat Valenciana A la Mar 2000 s'organitzarà amb la col·laboració de la Societat del Circuit del Motor i Promoció Esportiva, SA, i de l'Institut Valencià de la Joventut, i es realitzarà en instal·lacions i equipaments de la Generalitat: Escoles de la Mar de Benicàssim i Burriana, així com en la goleta Tirant Primer, i en aquelles altres escoles que es puguen determinar durant el desenrotllament de la present campanya.
  
1ª. Normativa general
  
1.1. Condicions de participació
  
Els participants que s'inscriguen, ho faran davall les següents condicions:
  
a) Complir tots els requisits específics per a cada modalitat.
  
b) Saber nadar correctament.
  
c) No presentar contraindicacions medicosanitàries per a la pràctica de les activitats nàutiques. En les activitats de més d'un dia de duració, l'alumne haurà d'omplir la fitxa d'informació sanitària creada a l'efecte i que es facilitarà en formalitzar la inscripció.
  
d) Els participants, i en defecte seu el professor o persona acompanyant dels grups, seran responsables del bon ús de la instal·lació i del material, i hauran d'abonar el cost dels danys que pogueren produir-se per negligència o mal ús d'estos.
  
e) Les Escoles de la Mar de Burriana i Benicàssim oferixen activitats amb la possibilitat d'internat, el qual es realitzarà en les instal·lacions pròpies i en les de l'Alberg Argentina dependent de l'IVAJ, respectivament.
  
f) Els participants en la campanya A la Mar 2000 estaran obligats a complir les normatives de règim intern que regixen el funcionament de les instal·lacions i dels equipaments de la Generalitat Valenciana, així com les normes particulars d'aquelles instal·lacions que no siguen de titularitat de la Generalitat Valenciana. Així mateix, durant la realització de les activitats es respectaran les normes citades i les instruccions que el personal (tècnic i de serveis) poguera realitzar.
  
g) La responsabilitat dels alumnes menors d'edat fora de les activitats programades serà exclusiva del pare/mare o tutor/a, els quals hauran d'autoritzar l'eixida lliure de les instal·lacions per escrit, conforme al model de permís d'eixida que es facilitarà si així se sol·licita en formalitzar la inscripció. En la campanya de Caps de Setmana, els alumnes menors d'edat hauran d'anar acompanyats del pare/mare, tutor/tutora, o persona degudament autoritzada per estos, els quals seran responsables del menor al seu càrrec fora del temps de l'activitat nàutica.
  
h) La incorporació a l'activitat i la tornada seran per compte dels interessats i pels seus propis mitjans.
  
A la incorporació a l'activitat el participant o si és procedent el responsable de grup, haurà de presentar la següent documentació:
  
Acreditació de l'admissió al curs:
  
- còpia del full d'inscripció
  
- còpia del justificant de l'ingrés bancari- fitxa mèdica.
  
Autorització paterna a menors d'edat.
  
Llibre de l'alumne.
  
Fotocòpia de la cartilla de la Seguretat Social o semblant que cobrisca qualsevol malaltia que poguera sobrevindre durant el curs.
  
i) La renúncia a la plaça una vegada concedida no donarà dret a la devolució de la quota. En el cas dels grups, una vegada concedides les places, i si no es completen en la seua totalitat, l'entitat sol·licitant perdrà el dret a la devolució del 50% de les quotes de les places no ocupades.
  
j) La Direcció General de l'Esport es reserva el dret de modificar el programa d'activitats adaptant-lo a la demanda dels interessats, incorporar noves escoles o activitats, així com suspendre alguna de les activitats oferides, si circumstàncies de qualsevol tipus impediren el normal desenrotllament d'estes.
  
k) Els assistents a cursos de vela en les Escoles de la Mar hauran d'acreditar els seus coneixements, presentant el llibre de l'alumne facilitat junt amb els documents d'inscripció. En cas que algun alumne s'inscriguera en un curs sense tindre els coneixements exigits, els responsables tècnics podran inscriure'l en un nivell inferior si és possible, o en cas contrari donar-lo de baixa del curs. En qualsevol cas l'alumne perdrà el dret a la devolució de la quota abonada.
  
1.2. Vestimenta i equip
  
A més de la pròpia per a la vida en allotjament en règim d'internat (quan el curs a realitzar l'incloga), s'haurà de tindre en compte la duració, les característiques i la climatologia del mes o estació en què es desenrotlle el curs. Per a l'activitat s'aconsella:
  
Botes de navegar (calçat adequat)
  
Impermeable i pantaló impermeable (segons època de l'any)
  
Xandall
  
Calcetins d'esports
  
Roba d'abric (segons dates del curs)
  
Tovalles
  
Banyadors
  
Camisetes esportives
  
Sabatilles esportives
  
Protector solar
  
Gorra
  
Guants (REM i TDV)
  
Pernoctació en la goleta: Llençols i/o sac de dormir (segons època de l'any)
  
1.3. Centres d'informació
  
Els models de sol·licitud i tota la informació seran facilitats en:
  
Direccions territorials de Cultura i Educació
  
Secció d'Esports
  
Alacant:
  
Av. Aguilera, 1 - 8a
  
03795 Alacant
  
Tel. 721 81 12 89
  
Fax 965 93 47 96
  
Castelló:
  
Av. del Mar, 23
  
12752 Castelló de la Plana
  
Tel. 953 86 02 86
  
Fax 964 35 80 76
  
València:
  
Plaça Sant Nicolau, 2
  
46471 València
  
Tel. 794 21 98 24
  
Fax 963 86 50 05
  
Escoles de la mar
  
Benicàssim
  
Av. Ferrandis Salvador, 49
  
Tel. 827 62 57 93
  
Fax 964 30 41 04
  
Burriana
  
Av. Mediterrani, s/n
  
Tel. 425 13 22 08
  
Fax 964 58 70 26
  
1.4. Participants
  
Els participants en les activitats de la Campanya A la Mar 2000 podran inscriure's com a individuals o com a grups:
  
1.4.1. Individuals
  
Totes les persones interessades que complisquen les condicions de participació i els requisits de l'activitat proposada (edat mínima, etc.).
  
1.4.2. Participació de grups
  
S'entendran com a tals les inscripcions que es realitzen davall la responsabilitat d'una persona física o jurídica que represente agrupacions, clubs, societats o administracions degudament legalitzades, sempre que eixa representació estiga adequadament acreditada.
  
Les activitats dirigides a grups hauran de comptar durant el seu desenrotllament amb un o diversos responsables. Després que finalitzen, les activitats alternatives, seguretat i control del grup seran responsabilitat d'estes persones.
  
Per a facilitar la labor dels responsables de grups es concediran gratuïtats que seran específiques per a les distintes activitats i en relació amb les inscripcions efectuades.
  
1.5. Inscripcions
  
Podran realitzar-se a partir del dia següent al de la signatura de la present resolució. Les inscripcions es realitzaran en impresos oficials de la Generalitat Valenciana, degudament emplenats amb totes les dades sol·licitades, i es presentaran en els llocs que s'especifica en cada campanya. Per a activitats de més d'un dia de duració serà imprescindible la presentació de:
  
Fitxa d'informació sanitària (en què es declare que l'interessat no patix malalties que impedisquen o limiten la pràctica esportiva).
  
A les persones que per falta de dades en la seua sol·licitud no puguen ser incloses en el procés informàtic d'adjudicació, se'ls comunicarà tal incidència per escrit i amb justificant de recepció, i es donarà un termini de deu dies naturals des del moment de la recepció del referit comunicat perquè es puga esmenar. En cas de no complir este requisit en el termini establit, quedaran excloses.
  
1.6. Admissió
  
Els interessats hauran de presentar en el lloc on es va realitzar l'adjudicació, el resguard de l'ingrés bancari pel total, o 50% en el cas de grup, de la quota corresponent al curs contractat, segons normativa específica que es detalla a continuació. En el justificant d'ingrés haurà de figurar el nom i cognoms del participant o el nom de l'entitat en el cas de tractar-se d'un grup, així com la data del curs a realitzar.
  
1.7. Assegurances
  
Tots els participants estaran coberts durant el temps de l'activitat per una pòlissa d'assegurances d'accidents i de responsabilitat civil.
  
2ª. Activitats de les escoles de la mar de Benicàssim i Burriana
  
Un dia en la mar: dirigit a grups escolars
  
Les inscripcions es podran presentar fins a 5 dies naturals abans del començament del curs en l'Escola sol·licitada, i es concediran 48 hores per a efectuar el corresponent pagament de la quota d'inscripció.
  
Lloc: Escola de la Mar de Burriana
  
Edats mínimes: nascuts en 1991 i anteriors
  
Places: màxim 60 places
  
Mínim: 25 places
  
Duració: 1 dia
  
Dates: de dilluns a divendres, del 14 al 17 de març i del 2 d'octubre al 30 de novembre del 2000 (ampliable a desembre, segons demanda)
  
Incorporació: 10.00 hores
  
Final d'activitat: 17.00 hores
  
Quota: 1.500 PTA/persona
  
Gratuïtats: 2
  
Serveis inclosos: activitat
  
Nota: aquells grups que ho sol·liciten podran contractar l'esmorzar abonant 700 PTA. per persona.
  
Cap de setmana: individual i grups:
  
Les inscripcions es podran presentar en les direccions territorials de Cultura i Educació (Secció d'Esports) o en l'Escola que se sol·licita, fins a les 14 hores del dilluns anterior a la data d'iniciació del curs, i es concediran 48 hores per a efectuar i justificar el corresponent pagament de la quota d'inscripció, segons es regula en la normativa general en aquells apartats que l'afecten.
  
Lloc: Escola de la Mar de Burriana
  
Edats mínimes: nascuts en 1984 i anteriors
  
Places: Burriana 50 places (1) vegeu taula adjunta.
  
Inscripció mínima 5 alumnes per modalitat
  
Duració: 4 dies (dos caps de setmana consecutius)
  
Incorporació: dissabtes a les 10.00 hores
  
Final d'activitat: diumenges a les 14.00 hores aproximadament
  
Quotes: interns: 12.000 PTA/persona
  
Externs: 7.000 PTA/persona
  
Serveis inclosos: Interns: activitat, manutenció i allotjament.
  
Externs: activitat i esmorzar del dissabte
  
(1) Places disponibles.
  
Activitat Nivell Places Embarcació
  
Vela 20 Embarcació col·lectiva
  
Vela 2 i 3 20 420
  
Piragüisme Iniciació 10 K - 1
  
CURS DATES
  
 FS.01 Dies 18,19, 25 i 26 de març
  
 FS.02 Dies 1, 2, 8 i 9 d'abril
  
 FS.03 Dies 6, 7, 13 i 14 de maig
  
 FS.04 Dies 20, 21, 27 i 28 de maig
  
 FS.05 Dies 3, 4, 10 i 11 de juny
  
 FS.06 Dies 17, 18, 24 i 25 de juny
  
 FS.07 Dies 16,17,23 i 24 de setembre
  
 FS.08 Dies 7, 8, 14 i 15 d'octubre
  
 FS.09 Dies 21, 22, 28 i 29 d'octubre
  
 FS.10 Dies 4, 5, 11 i 12 de novembre
  
 FS.11 Dies 18, 19, 25 i 26 de novembre
  
Campanya escolar: dirigida a grups organitzats
  
Les inscripcions es podran presentar en les direccions territorials de Cultura i Educació (Secció d'Esports), fins a 7 dies naturals abans del començament de l'activitat. Els centres podran reservar totes les places disponibles que estimen oportú. Per a això serà condició imprescindible abonar el 50% del total de la quota en el moment de l'adjudicació en concepte de reserva de plaça, el 50% restant haurà de ser abonat 7 dies naturals abans del començament de l'activitat. Si no es fa així el centre perdrà l'import corresponent a la quantia de l'ingrés de les places reservades. En el cas de no completar la totalitat de les places reservades s'aplicarà la normativa general, apartat (j).
  
Lloc: Escoles de la Mar de Benicàssim i Burriana
  
Edats mínimes: nascuts en 1990 i anteriors
  
Places: Burriana: 60 places (interns i externs)
  
Benicàssim: 40 places (interns i externs)
  
Duració: 5 dies
  
Incorporació: dilluns a les 10.00 hores
  
Final d'activitat: divendres a les 17.00 hores aproximadament
  
Quota: Interns: 16.000 PTA/persona
  
Externs: 9.500 PTA/persona
  
Gratuïtats: 1 per cada 15 places
  
Serveis inclosos: interns: Activitat, manutenció i allotjament.
  
Externs: activitat i esmorzar.
  
Dates disponibles:
  
Campanya d'estiu: Individual, nascuts l'any 1990 i anteriors.
  
Les sol·licituds hauran de presentar-se en les direccions territorials de Cultura i Educació (Secció d'Esports). El termini de presentació finalitzarà el dia 18.04.2000, a les 14 hores. Els interessats podran presentar una sola sol·licitud, a què s'assignarà un número per rigorós ordre d'entrada.
  
Una vegada conclosos tots els terminis de comunicació, el dia 4.05.2000, a les 12 hores, en les direccions territorials de Cultura i Educació d'Alacant, Castelló i València tindrà lloc, en acte públic, el sorteig pel qual quedarà establit el número de sol·licitud a partir del qual el procés informàtic adjudicarà les places de les Escoles de la Mar de Benicàssim i Burriana, atenent les preferències reflectides en cada sol·licitud.
  
A partir del dia següent al de la data del sorteig s'elaboraran unes llistes que quedaran exposades als taulers d'anuncis on es van presentar les sol·licituds, en les quals els interessats podran comprovar el dia i l'hora en què hauran de presentar-se per a formalitzar la reserva definitiva. Una vegada realitzada esta i en el termini màxim de 48 hores, hauran d'ingressar la quota establida, presentant el corresponent justificant de pagament en el lloc on s'haja formalitzat la inscripció, en cas contrari s'entendrà que renuncien a la plaça i perdran el dret a esta.
  
Una vegada finalitzada la formalització de les places concedides inicialment, s'obrirà un nou termini d'accés directe per a adjudicar les places vacants.
  
Lloc: Escoles de la Mar de Benicàssim i Burriana
  
Edats mínimes: nascuts en 1990 i anteriors
  
Places: (1) Benicàssim: 60 places
  
Burriana: 87 places
  
Duració: 5 dies
  
Incorporació: diumenge de 20.00 a 21.00 hores (externs el dilluns a les 9.30 h)
  
Final d'activitat: divendres a les 18 h aproximadament
  
Quota: interns: 21.000 PTA/persona
  
Externs: 15.000 PTA/persona
  
Serveis inclosos: Interns: activitat, manutenció i allotjament (no inclou el sopar del diumenge).
  
Externs: activitat i esmorzar
  
(1) Segons programació específica setmanal. Les modalitats de Vela Lleugera, TDV i Rem, podran ser sol·licitades únicament pels nascuts l'any 1984 i anteriors. Les places de Nivell 1 podran ser sol·licitades a partir dels nascuts l'any 1990 i anteriors, sense límit d'edat.
  
Campanya d'Estiu. Escola de la Mar de Burriana
  
Programació setmanal:
  
Campanya d'estiu. Escola de la Mar de Benicàssim
  
Programació setmanal:
  
Activitats especials
  
Es podran sol·licitar tot tipus d'activitats en les instal·lacions de les escoles de la mar sempre que estes siguen compatibles amb les activitats prèviament organitzades i amb l'ús per al qual les escoles estan preparades. Per a això caldrà sol·licitar per escrit l'ús de les instal·lacions, exposant els fins de l'activitat plantejada.
  
Les sol·licituds seran estudiades i concedides si és procedent.
  
Aquelles activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament.
  
En aquelles activitats que es requerisquen serveis de restauració o allotjament seran d'aplicació les següents quotes:
  
(1) Les entitats organitzadores d'esta campanya d'activitats, les dependents de la Generalitat Valenciana, les federacions esportives de la Comunitat Valenciana i els ajuntaments de Burriana i Benicàssim.
  
3ª. Activitats en la goleta Tirant Primer
  
Baptisme de mar
  
Participants: grups a partir de nascuts l'any 1989 i anteriors
  
Període de l'any: (1) mesos de març, abril, maig, juny, juliol, setembre, octubre i novembre.
  
Sol·licituds: quan siga per a eixides des de fora del port de València, hauran de sol·licitar-se un mínim 3 dies, per al port proposat, bé per la mateixa entitat o en coordinació amb altres entitats.
  
Places: 22 + 2 responsables. Mínim: 18 + 2 responsables
  
Activitat: navegació d'un dia de duració.
  
Incorporació: de 9 a 10 h.
  
Desembarcament: a les 17 h aproximadament
  
Preu: 2047 PJE/persona
  
Serveis inclosos: activitat
  
Cap de setmana
  
Participants: grups a partir de nascuts l'any 1980 i anteriors
  
Període de l'any: (1) mesos de març, abril, maig, juny, juliol, setembre, octubre i novembre.
  
Places: 21 +1 responsable. Mínim : 15+1 responsable
  
Activitat: navegació de dos dies de duració.
  
Incorporació (\*): dissabte de 9 a 10 h.
  
Desembarcament (\*): diumenge a les 17 h.
  
Preu: 13.000 PTA/persona.
  
Serveis inclosos: activitat i pernoctació a bord.
  
(\*) El port d'embarcament i desembarcament estarà en funció de la situació geogràfica de la goleta. Cal consultar en reservar l'activitat.
  
Activitats especials
  
Es podrà sol·licitar tot tipus d'activitats a bord de la goleta Tirant Primer, exposant els fins de l'activitat plantejada. Les sol·licituds seran estudiades i concedides si és procedent. Aquelles activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament, en cas contrari s'hauran d'abonar les despeses corresponents en funció dels serveis sol·licitats, que en cada cas requeriran un estudi dels costos.